钦定古今图书集成/明伦汇编/官常典/第648卷 > 乐頀
## 钦定古今图书集成/明伦汇编/官常典/第648卷 > 乐頀

按《宣城县志》：“頀字鸣音，临川人。弘治中，以进士知宣
城县，廉明有干局。饥民相聚为盗，肆剽劫，单骑行村
落，抚谕之，感泣而散，因咨访画策，计口以赈。太平乡
民甲乙相善，戏搏击乙，误中甲，甲归语其妻，妻与所
私者夜杀甲，诬乙抵死。頀阅牍，见甲两耳后重伤，曰：
‘岂有伤若此，忍死归，无一人见耶’？召其妻穷诘之，具”
得实，乙获免。入觐，遇盗发，笥止银四十两，盗曰：“久闻
宣城乐青天乃汝耶？”还而去。擢给事中。